Kaksi mestaria - Arttu Ollikaisen pianoresitaali
2024-10-06 16:00 - 17:00 (Europe/Moscow) | Kulttuuritalo Poselli, Nortamonkatu 12, Rauma
Pianisti Arttu Ollikainen sukeltaa Beethovenin monumentaalisen Hammerklavier-sonaatin universumiin ja täydentää ohjelman Chopinin ilotulituksella! Posellissa järjestettävään konserttiin on vapaa pääsy.
Ohjelma
Ludwig van Beethoven: Sonaatti B-duuri op. 106 ”Hammerklavier”
Frédéric Chopin: Barcarolle Fis-duuri op. 60; Scherzo nro 2 b-molli op. 31
Keväällä 2024 musiikin maisteriksi Sibelius-Akatemista valmistunut Arttu Ollikainen opiskeli enne yliopisto-opintojaan valtakunnallisessa Nuorten Pianoakatemiassa, jossa sai opetusta ja valmennusta Suomen johtavilta pianotaiteilijoilta ja pedagogeilta. Vuosina 2020-2021 Ollikainen kävi täydentämässä opintojaan Wienin Musiikin ja esittävien taiteiden yliopistossa professori Jan Jiracek von Arnimin luokalla. Vuonna 2022 hänet valittiin toisena suomalaisena mukaan kansainväliseen Maj Lind -kilpailuun.
Konsertin järjestää Arttu Ollikainen Suomen Kulttuurirahaston Satakunnan rahaston tuella yhteistyössä Rauman Konserttiyhdistyksen kanssa.
Tiedustelut info@raumafestivo.fi
Artun kuva: Jaakko Paarvala

Taide valtaa Tarvonsaaren
2025-02-01 13:00 | Tarvosaaren koulu, Lyseokatu 2, Rauma, 26100, Finland
Sydäntalvea valaisee Taide valtaa Tarvonsaaren -tapahtuma 31.1.-1.2.2025, jonka osana julkaisemme tämän vuoden Rauma Festivon teeman ja kurkistuksia ohjelmistoon. Lämpimästi tervetuloa Tarvonsaaren koulun juhlasaliin (Lyseokatu 2, 2. krs, pihan puolella myös hissi) lauantaina 1.2. klo 13!
Tapahtumaan on vapaa pääsy, toimintaansa esitteleviä tahoja on runsaasti koolla ja Kulttuurikahvila myy herkkuja Rauman Naisvoimistelijoiden tueksi.

Rauma Festivo: Hehkuva kevät
2025-04-28 15:00 - 15:50 | Rauma-sali, Satamakatu 26, Rauma, Suomi
Sointikylpy lyömäsoittaja Sampo Kuusiston ja viulisti Siljamari Heikinheimon seurassa aloittaa Rauma Festivon kevään! After work -konsertissa koetaan revontulten leikki, hiilloksen hehku, surusta halkeava kivi ja paratiisin valloitus.
Raumalaislähtöinen, vuonna 2024 Sibelius-Akatemiasta valmistunut Sampo Kuusisto tuo Rauma-saliin marimbansa lisäksi vibrafonin ja musiikkia kolmelta mantereelta, Rauma Festivon taiteellinen johtaja Siljamari Heikinheimo duokumppaninaan.
Ohjelmassa mm.
Ólafur Arnalds (1986-): 3326 – Eulogy for Evolution sooloviululle
Eric Ewazen (1954-): Northern lights marimballe
Outi Tarkiainen (1985-): Kunnes kivi halkeaa sooloviululle
Ella Macens (1991-): Falling Embers vibrafonille
Vapaa pääsy, käsiohjelma 10 €. Konsertti kestää noin 50 minuuttia.
Rauma-saliin on esteetön pääsy. Tilaa tarvittaessa avustaja: info@raumafestivo.fi / 0503390414.
Konsertin jälkeen mahdollisuus tutustua Rauman Konserttiyhdistys ry:n toimintaan ja liittyä sen jäseneksi – yhdistyksen vuosikokous pidetään Rauma-salin 2. kerroksen ravintolatiloissa klo 16!
Lisätietoja:
info@raumafestivo.fi

Festivo Pitsiviikolla: Oopperapyörä
2025-07-27 14:00 - 16:30
Oopperapyörä – Oopperaelämys 20 minuutissa!
Tavarapyörän kyydissä Pitsiviikon humuun kurvaavat Musetta-sopraano, Prinssi-tenori ja haitarinsoittaja vievät ihanimpien oopperasävelmien ja veikeän tarinan pyörteisiin!
Esityksen kesto on 20 minuuttia, ja se sopii kaikenikäisille oopperataiteen ystäville ja siihen ensi kertaa tutustuville. Osana esitystä kuullaan ooppera-aarioita Puccinin, Mozartin, Verdin, Wagnerin, Rossinin ja Leoncavallon oopperoista.
📍klo 14 Kalatori
📍klo 15 Savilanpuisto, Vanhankirkonkatu
📍klo 16 Ankkuripuisto, Nortamonkatu
Vapaa pääsy!
Esiintyjät:
Anu Hostikka, sopraano
Jasper Leppänen, tenori
Niko Kumpuvaara, harmonikka
Ohjaus ja käsikirjoitus: Siljamari Heikinheimo
Rauma Festivo järjestää esitykset osana Pitsiviikon ohjelmaa. Esityksen toteutetaan Taiken tuella.

Festivo-etkot
2025-08-04 19:00 | Spärrin piha, Kuninkaankatu 10, Rauma, 26100, Suomi
Perinteisillä Festivo-etkoilla Vanhan Rauman sydämessä tutustutaan viikon taiteilijoihin, kuullaan yllätysesityksiä ja nautitaan yhteistyökumppanimme tarjoamia virvokkeita! Sään salliessa sisäpihalla, sateen sattuessa Silmäoptikot Palmun tiloissa.
Etkoilta voi ostaa lippuja viikon konsertteihin sekä käsiohjelmakirjasen.
Vapaa pääsy
Festivo-etkojen kumppanina Silmäoptikot Palmu

Kahvilakonsertti I
2025-08-05 14:00 - 14:30 | Cafe Sali, Kuninkaankatu 22, Rauma, 26100, Suomi
”I could have danced all night” – Rauma Festivon kahvilakonserttisarjan avaa barokkiaariasta musikaaliin riemukkaan kaaren piirtävä sopraano Maria Ahmedin ja pianisti Aki Knaappilan suunnittelema kokonaisuus!
Händel – Rossini – Donizetti – Knaapila – Bolcom – Loewe – Sondheim
Konserttiin on vapaa pääsy ja sen kesto on noin 35 minuuttia.
Maria Ahmed, sopraano
Aki Knaappila, piano

Talvinen matka ja peilikuva
2025-08-05 19:00 | Rauma-sali, Satamakatu 26, Rauma, Suomi
Schubertin Winterreise-laulusarjan romanttinen sankari on yhteiskuntaa ja kohtaloa vastaan sotiva taiteilijahahmo, jolta on kielletty jopa kuoleman lohtu. Kroonisen sairauden ja poliittisten olojen kurjistama säveltäjä peilasi omaa elämäänsä Müllerin runojen ironian ja epätoivon liittoa vasten – ja ravisteleva laulusarja sai alkunsa. Konsertissa juhlitaan Aarne Pelkosen ja Juho Alakärpän keväällä 2025 julkaistua Talvisen matkan levytystä.
Tšekkiläinen Leoš Janáček valitsi ulkopuolisuuden sijaan innoituksensa lähteeksi rakkauden. Sen ilmeisen yksipuolinen kohde Kamila Stösslová sai säveltäjältä satoja intohimoisia kirjeitä, 10 vuoden jälkeen myös suudelman – ja persoonansa mukaan kaikkiin ”suhteen” aikana syntyneisiin sävellyksiin. Jousikvartetto Intiimeitä kirjeitä (1928) kertoo siitä kaikesta, mitä säveltäjä heidän välilleen toivoi, kuvitteli ja ehkä kokikin tapahtuneen. Rakkauden piirtämiä jälkiä peilaa Cecilia Damströmin jousikvarteton Letters (2018), jonka osana kuullaan Janáčekin rivejä Kamilalle.
Ohjelma
Leoš Janáček (1854–1928): Jousikvartetto nro 2 Intiimeitä kirjeitä (1928)
Cecilia Damström (1988-): Letters – Jousikvartetto nro 2 op. 61 (2018)
Franz Schubert (1797–1828): Winterreise op. 89 D 911 (1827) – Talvinen matka
Esiintyjät
Otto Antikainen, viulu
Rebecca Roozeman, viulu
Charlotta Westerback, alttoviulu
Joona Pulkkinen, sello
Aarne Pelkonen, baritoni
Juho Alakärppä, piano
Liput 35 € / 20 €
Osta liput Lippukaupasta, Palvelupiste Pyyrmanista tai ovelta tuntia ennen konserttia

Kahvilakonsertti II
2025-08-06 14:00 - 14:30 | Cafe Sali, Kuninkaankatu 22, Rauma, 26100, Suomi
Ilkka Kuusiston (1933-2025) hykerryttävä musiikillinen muotokuva Aleksis Kiven seitsemästä veljeksestä on sävelletty es-klarinetille ja pianolle. Sen lisäksi Mandi Vokkolainen ja Maiju Koskela esittävät tanskalaisen romantikon Niels Gaden (1817-1890) neljä fantasiakappaletta.
Konserttiin on vapaa pääsy ja sen kesto on noin 30 minuuttia.
Mandi Vokkolainen, klarinetti*
Maiju Koskela, piano

Oma ääni: L'amour - la mort
2025-08-06 19:00 | Kustaa Aadolfin kirkko, Kirkkotie 8, Eurajoki, 27100
Kuolla rakkauden tähden vai valita kuoleman voittava rakkaus? Sopraano Iida Antolan kokoamassa ohjelmassa rakkautta ja kuolemaa yhdistävät säikeet väreilevät Puccinin ja Donizettin aarioissa, Rahmaninovin romansseissa, Straussin Ruusunauhassa… Teoksia yhdistää Antolan suuresti ihailemat ennakkoluulottomat sopraanodiivat: yhdysvaltalainen Jessye Norman, katalonialainen Montserrat Caballé ja yhdysvaltalais-kreikkalainen Maria Callas olivat oman äänensä löytäneitä edelläkävijöitä. Lappeenrannan laulukilpailujen naisten sarjan 1. palkinnon vuonna 2023 voittaneen Iida Antolan duopartnerina konsertissa soittaa pianisti Kirill Kozlovski, jonka tulkintana kuullaan myös sooloteos, Franz Lisztin sovitus ikonisesta Isolden lemmenkuolosta.
Liput 25 € / 15 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Toivo Kuula (1883–1918): Suutelo op. 8/1 (Aarni Kouta)
Henri Duparc (1848–1933): Extase (Jean Lahor)Richard Strauss (1864–1949): Das Rosenband op. 36/1 (Friedrich Gottfried Klopstock)
Giacomo Puccini (1858–1924): Un bel dì, vedremo oopperasta Madama Butterfly
Feruccio Busoni (1866–1924): Sonatina nro 6 – Kamarifantasia Bizet’n Carmenista
Maurice Ravel (1875–1937): Vocalise-étude en forme de habanera (1904)
Sergei Rahmaninov (1873–1943): Kolme romanssia op. 38
Rebecca Clarke (1886–1979): The seal man (John Masefield)
Olivier Messiaen (1908–1992): Dondou tchil (Olivier Messiaen)
Richard Wagner (1813–1883): Isolden lemmenkuolo (Franz Lisztin sovitus pianolle)
Gaetano Donizetti (1797–1848): Piangete voi? Al dolce guidami… oopperasta Anna Bolena
Esiintyjät
Iida Antola, sopraano | Kirill Koszlovski, piano

Carpe diem -yllätyskonsertit
2025-08-07 10:00 - 16:00 | Vanhan Rauman alue, Rauma, 26100
Tasatunnein soivat yllätyskonsertit ympäri vanhaa Raumaa kutsuvat tarttumaan hetkeen. Mitä kuullaan ja kuka on asialla – se selviää vasta paikan päällä. Vapaa pääsy.
klo 10 Wähä-Kranni, Vähäkoulukatu 6
klo 11 Kauppakatu 27
klo 12 Iso-Wuorla, Isomalminkatu 8
klo 13 Taidetalo RaumArs, Alfredinkatu 3
klo 14 Saga Palvelutalo Kanalinranta, Aittakarinkatu 19
klo 15 Kulttuuritalo Poselli, Nortamonkatu 12
klo 16 Kuninkaankatu 3
Carpe diem -kävely
Rauman oppaat ry:n kanssa yhteistyössä toteutettu kävelykierros vie Carpe diem -kohteesta toiseen. Matkalla kuullaan tietoa ja tarinoita Vanhasta Raumasta. Maksuttomaan kierrokseen voi osallistua liittymällä joukkoon silloin kun itselle sopii.

Sävelketjukirje
2025-08-07 16:00 - 16:30 | Kuninkaankatu 3, Kuninkaankatu 3, Rauma, 26100, Finland
Sävelketjukirje liittää toisiinsa kolme säveltäjää, kolme festivaalia ja kolme paikkakuntaa kysymällä, miten uudenlainen moniäänisyys ja yhteistyö voisi versoa välimatkojen yli, saattaen tyhjät tilat soimaan. Kolmen itsenäisen teoksen kokonaisuus kasvaa kiinni lopuista ja aluistaan, ja syntyvä kokonaiskuva paljastuu ne jälkikäteen yhdistävästä videoteoksesta. Sävelketjukirje kyseenalaistaa yksin puurtamisen taiteellisen luomistyön imperatiivina, ja tarjoaa viestikapulaa eteenpäin: kirje voi jatkua muilla festivaaleilla tai konserttitaloissa, haarautua moneksi ja yhdistyä uudelleen. Ohjaaja Ville Syrjäläinen luo kolmen festivaalin kotiseutusäveltäjien sävelketjukirjeestä videoteoksen, joka vie viestiä eteenpäin.
Teoksen valmistumista pääsee seuraamaan näyteikkunoiden ja kaiuttimien kautta tiistaina 5.8. ja keskiviikkona 6.8. klo 15–18 osoitteessa Kuninkaankatu 3:ssa. Teoksen esitys on samassa tilassa torstaina 7.8. klo 16. Esitystilan tarjoaa Rauman Lukko. Vapaa pääsy.
Sysmän Suvisoitto – Verna Kylmänen
Rauma Festivo – Riku Kantola
Oulunsalo Soi – Lauri Marjakangas
Riku Kantolan teos hyödyntää multi-instrumentalismia sekä musiikkiteknologiaa.

Olen ollut täällä kauan
2025-08-07 19:00 | Pyhän Ristin kirkko, Luostarinkatu 1, Rauma, 26100, Suomi
Paimenten torvet ja huilut kohtaavat Edvard Griegin (1843–1907) traagisen g-mollijousikvarteton Rauman Pyhän Ristin kirkon holvikaarien alla. Perinnepuhaltimien soittoa Norjassa ja Suomessa opiskelleen raumalaislähtöisen Veera Katilan esittämät tanssisävelmät, karjankutsut ja petojen pelottelut keskustelevat sellisti Joona Pulkkisen kokoaman kvartetin tulkitseman kansallisromantiikan klassikon kanssa. Konsertin avaa Laura Hynnisen hiljaista, järkkymätöntä toivoa säteilevä Sateen ja tuulen välissä.
Liput 25 € / 15 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Laura Hynninen (1976-): Sateen ja tuulen välissä alttoviululle ja elektroniikalle (2025)
Norjalaisia paimensävelmiä sjøfløytella, pitkähuilulla, pukinsarvella ja puusarvella
Edvard Grieg (1843-1907): Jousikvartetto g-molli op. 27
Esiintyjät
Hanna Hohti, alttoviulu
Anders Pohjola, elektroniikka
Veera Katila, sarvet ja paimenhuilut
Otto Antikainen, viulu
Rebecca Roozeman, viulu
Charlotta Westerback, alttoviulu
Joona Pulkkinen, sello

Kalajuttuja
2025-08-08 14:00 | Kulttuuritalo Poselli, Nortamonkatu 12, Rauma
Franz Schubertin rakastetun, riemua kuplivan Forellikvinteton (1819) erityinen kokoonpano – piano, viulu, alttoviulu, sello ja kontrabasso – toistuu Osmo Tapio Räihälän Kirkasvetinen-teoksessa (2018), jossa alttoviulisti nousee päärooliin. Teos syntyi kommentaarina Schubertin kvintettoon. Yhteisesitys kysyy, eikö kaikki taide lopulta kommentoi edeltävää?
Liput 25 € / 10 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Osmo Tapio Räihälä (1964-): Kirkasvetinen (2018)
Franz Schubert (1797-1828): Forellikvintetto A-duuri D. 667 (1819)
Esiintyjät
Otto Antikainen, viulu
Charlotta Westerback, alttoviulu
Joona Pulkkinen, sello
Helka Seppälä, kontrabasso
Kirill Kozlovski, piano

Kahvilakonsertti III
2025-08-08 16:00 - 16:30 | Cafe Sali, Kuninkaankatu 22, Rauma, 26100, Suomi
Kelttiläistarujen aikaan vievä sarja ja lintujen inspiroima teos Herman Beeftinkin sävelkynästä esittelee kolmesta huilusta koostuvan kokoonpanon heleän ilmaisuvoiman. Helsinkiläiseen trioon kuuluvat huilistit Susanna Törmänen, Aida Mustonen ja Kaisa Kettula.
Vapaa pääsy!

Kuuhullu kabaree
2025-08-08 19:00 | Rauma-sali, Satamakatu 26, Rauma, Suomi
Arnold Schönbergin ikoninen melodraama Pierrot Lunaire (1912) kohtaa Carl Knifin ohjaamassa versiossa sadan vuoden takaisen Berliinin savuisena leimuavan kabaree-maailman suomalaisilta nykysäveltäjiltä tilattujen loisteliaiden sovitusten kautta. Karismaattinen Maria Ylipää lukuisine alter egoineen ja kuusihenkinen ensemble vievät rakkauden, hulluuden, dekadenssin ja kuoleman vastustamattomaan pyörteeseen.
Liput 35 € / 20 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Arnold Schönberg (1874–1951): Pierrot lunaire op. 21 (1912)
Claude Debussy (1862–1918): Sonaatti sellolle ja pianolle L. 135 (1915)
Mischa Spoliansky (1898–1985): Das Lila Lied (Kurt Schwabach)
Bernd Mann (1954-): Du bist alles
Max Raabe: Ein Tag wie Gold (Annette Humpe)
Frederick Hollander (1896–1976): Die Kleptomanin
Erich Wolfgang Korngold (1897–1957): Ohne dich (Die stumme Serenade) (Victor Clement)
Esiintyjät
Maria Ylipää, laulu
Siljamari Heikinheimo, viulu
Hanna Hohti, alttoviulu
Markus Hohti, sello
Hanna Kinnunen, huilu
Hanna Hujanen, klarinetti
Tuomas Turriago, piano

Sibeliuksen uni
2025-08-09 10:30 | Rauma-sali, Satamakatu 26, Rauma, Suomi
Juhlan lämpöä säteilevä Andante Festivo, hurjaan lentoon nouseva jousikvartetto Voces intimae, toisen sinfonia majesteteettiset pizzicatokulut ja Sibeliuksen ihka ensimmäinen sävellys yhdistyvät unimaailmaan, jossa säveltäjämestari tahtoo päästä unen loppuun asti selvittääkseen niin avaimen kuin kissankin arvoituksen. Kokonaisuus on sopivan mittainen myös aivan pienille konserttivieraille, ja valojen väreillä esitykseen luodaan elementtejä, jotka sopivat vauvojen ja taaperoiden elämysmaailmaan.
Rauma Festivo tarjoaa vapaan pääsyn konserttiin kaikille vuonna 2025 syntyneille vauvoille vanhempineen sekä elokuussa 2025 ekaluokan aloittaneille raumalaislapsille konserttiseuralaisineen. Varaa paikat ilmoittautumalla osoitteeseen info@raumafestivo.fi!
Musiikki: Jean Sibelius
Teksti: Eppu Nuotio
Alkuperäinen tuotanto: Sinfonia Lahti / Sibelius-festivaali ja Turun Filharmoninen orkesteri
Liput: 10 € / 5 €
Perhelippu 1: 2 aikuista + 2-4 lasta 25 € | Perhelippu 2: 1 aikuinen + 2-4 lasta 15 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Esiintyjät
Emilia Sinisalo, näyttelijä
Siljamari Heikinheimo, viulu
Otto Antikainen, viulu
Charlotta Westerback, alttoviulu
Joona Pulkkinen, sello
Helka Seppälä, kontrabasso

Minimalistinen iltapäivä
2025-08-09 14:00 | Kulttuuritalo Poselli, Nortamonkatu 12, Rauma
Pientä elettä toistavan, varkain muuntuvan musiikin hypnoottinen lumo on vain kasvanut sitten 1970-luvulla Yhdysvaltoihin paikannettavan alkunsa. Runoilija ja taiteilija Cia Rinnettä kiehtovat minimalistiset teokset herkistävät ja ravistelevat, yhdistyen meditatiivisessa konsertissa Rinteen teksteihin.
Liput 20 € / 10 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Philipp Glass (1937-): Jousikvartetto nro 4 Buczak (1989), III osa
Steve Reich (1936-): Vermont counterpoint (1982) huilulle ja nauhalle
Caroline Shaw (1982-): Limestone & Felt (2012) alttoviululle ja sellolle
Òlafur Arnalds (1986-): 3326 sooloviululle
Anna Meredith (1978-): Honeyed Words (2016) sellolle ja elektroniikalle
John Cage (1912–1992): 4’33’’ (1952) huilulle
Arvo Pärt (1935-): Fratres (1977), sovitus jousikvartetille
Esiintyjät
Cia Rinne, tekstit
Hanna Kinnunen, huilu
Siljamari Heikinheimo, viulu
Otto Antikainen, viulu
Hanna Hohti, alttoviulu
Markus Hohti, sello

Kahvilakonsertti IV
2025-08-09 16:00 - 16:30 | Cafe Sali, Kuninkaankatu 22, Rauma, 26100, Suomi
Aleksander Borodinin rakastettu Notturno, D-duurijousikvarteton (1881) kolmas osa, päättää Rauma Festivon kahvilakonserttisarjan kaiken kirkastavaan kauneuteen. Tamperelaisen jousikvartetin muodostavati Eevi Pietarinen, Ida Nurminen, Olivia Ojanen ja Kevin Zhuang.
Vapaa pääsy!

Kotiinpaluu
2025-08-09 18:00 | Kulttuurikuppila Brummi, Karjalankatu 15, Rauma
Helsingin kaupunginteatterin musikaalitähtenä loistava Laura Alajääski tekee odotetun paluun Rauma Festivoon. Hänen kanssaan Kotiinpaluu-klubilla esiintyy pianisti Anu Silvasti. Luvassa on sikarinsavuinen teatterimusiikki- ja musikaali-ilta mustalla huumorilla höystettynä!
Kleptomaani | Vääränlainen mies | Vain pieni kuolema | Special (Avenue Q) | Myrskyluodon Maija | Poikkisahattu nainen | Prinsessalle | Ei itkeä saa Argentiina (Evita) | Don’t tell mama (Cabaree) | Odotusta Pariisissa | Show me (My Fair Lady) | Ala vetää vaan | The girl in 14 G | Viimeinen känni
Liput 25 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Esiintyjät
Laura Alajääski, laulu | Anu Silvasti, piano
(Alkuperäisestä tiedosta poiketen pianistina siis toimii Anu Sivasti, ei Riku Kantola)

Urkurin esikuvia
2025-08-10 18:00 - 19:00 | Pyhän Ristin kirkko, Luostarinkatu 1, Rauma, 26100, Suomi
Urkuri Irina Ala-Opas tulkitsee esikuviensa inspiroiman ohjelman Rauma Pyhän Ristin kirkon uruilla.
1500-luvulla rakennettu harmaakivikirkko, 1700-luvun asuun restauroitu urkujen julkisivu ja legendaarisen Kangasalan urkutehtaan 1960-luvulla rakentama soitin luovat upeat puitteet festivaaliviikon päättävälle konsertille.
Irina Ala-Opas on saanut tunnustusta kansainvälisissä kilpailuissa, mm. jaettu toinen sija Stavangerin pohjoismaisessa urkukilpailussa vuonna 2021. Samana vuonna hän aloitti kirkkomusiikin lehtorin tehtävässään Sibelius-akatemian Kuopion yksikössä vastuualueenaan liturginen soitto ja improvisointi.
Konsertti järjestetään Rauman seurakunnan ja Rauma Festivon yhteistyönä.
Konserttiin on vapaa pääsy ja sen kesto on noin tunti.

Meriltä
2025-08-16 | Merimakasiini, Kanavakatu 37, Rauma, 26100, Finland
Raumalta ja sen liepeiltä Merimakasiiniin päätyneet veneet kertovat kalastuksesta, vauhtikilpailuista, salakuljetusreissuista, merihaaveista sekä matkoista kauas ja takaisin. Näistä tarinoista koottu esitys Meriltä yhdistää merellistä paikallishistoriaa lähialueiden kansanmusiikkiin. Monenlaisia seikkailuja välittävät ja värittävät esityksen käsikirjoittanut raumalaislähtöinen näyttelijä Venla Wallenius sekä kansanmuusikot Veera Katila ja Janeta Österberg.
Rauman Merihistoriallisen Seuran ja Erkki Paasikiven säätiön tuella järjestettävän esityksen kesto on noin 35 minuuttia ja se sopii kaikenikäisille. Esityksessä liikutaan Merimakasiinin sisällä, ja se toistetaan lauantaina 16.8.2025 kolme kertaa.

Eino ja Onerva: It takes two to tango!
2026-08-04 19:00 | Rauma-sali, Satamakatu 26, Rauma, Suomi
Eino Leinon ja L. Onervan elämät kietoutuivat yhteen rakastumisen huuman, taiteellisen ehdottomuuden, skandalöösin yhteiselon, vekseleiden, työtoveruuden ja huolenpidon kautta.
Palkittu mezzosopraano Elsa Angervo ja pianisti Marko Hilpo tulkitsevat kansallisten ikoniemme intensiivisiä runoja rakkaudesta, mustasukkaisuudesta, eron ja paluun tuskasta.
Kansallisromantiikan kuva täydentyy sanattomilla tangoilla: pianisti Iiro Rantalan ja saksofonisti Jukka Perkon It takes two to tango -levy täyttää 10 vuotta. Ohjelmisto kuullaan ensimmäistä kertaa konsertissa.
Ohjelma
Christophe Sirodeau (1970–): Minä uneksin (Eino Leino) kantaesitys
Toivo Kuula (1883–1918): Aamulaulu op. 2/3 (Eino Leino)
Aarre Merikanto (1893–1958): Keinutan kaikua op. 16/3 (L. Onerva)
Leevi Madetoja (1887–1947): Tuulinen sää op. 25/3. (L. Onerva)
Oskar Merikanto (1868–1924): Omenankukat op. 53/1 (Eino Leino)
Leevi Madetoja: Tule kanssani op. 9/3 (L. Onerva)
L. Onerva (1882–1972): Dig har jag älskat (L. Onerva)
Erkki Melartin: (1875–1937): Minä metsän polkuja kuljen op. 4/1 (Eino Leino)
Aarre Merikanto: Heijaa, heijaa op. 60/1 (L. Onerva)
Toivo Kuula: Sinikan laulu op. 16a/1 (Eino Leino)
Erkki Melartin: Sirkan häämatka op. 15/2 (Eino Leino)
Jennah Vainio (1972–): Suruni (L. Onerva) kantaesitys
Heino Kaski (1885–1957): Merituuli op. 6/1 (L. Onerva)
***
Nils-Eric Fougstedt (1910-1961): Romanssi
Trad., sov. Vellu Halkosalmi & Iiro Rantala: LyckönskanJacob Gade (1879–1963): Mustasukkaisuutta
Irwin Goodman (1943–1991), sov. Matti-Johannes-Koivu & Jukka Perko: Tositarkoituksin
Victor Young (1900–1956): Stella by Starlight
Toivo Kärki (1915–1992), sov. Teemu Viinikainen & Iiro Rantala: Siks oon mä suruinen
Marzi Nyman (1979–): Haavekuva (L. Onerva)

Esiintyjät
Elsa Angervo, mezzosopraano | Marko Hilpo, piano | Jukka Perko, saksofoni | Iiro Rantala, piano
Liput 40 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Hymyilevä Apollo
2026-08-05 19:00 | Rauma-sali, Satamakatu 26, Rauma, Suomi
Oi, ihmiset toistanne ymmärtäkää,
niin ette niin kovat oisi!
Miks emme me kaikki yhtyä vois?
Ja yksi jos murtuis, muut tukena ois.
Oi, ihmiset toistanne suvaitkaa!
Niin suuri, suuri on maa.

Eino Leinon ylittämätön runoelma Hymyilevä Apollo kattaa koko elämän. Säkeet rakkauden voimasta, sovinnon ylistämisestä, luonnonkauneudesta hurmaantumisesta ja kiitollisuudesta elämälle ovat inspiroineet monia säveltäjiä. Nyt armoitettu melodikko Iiro Rantala on säveltänyt koko runoelman, tiettävästi ensimmäisenä säveltäjänä ikinä, baritoni Aarne Pelkosen kymmeneksi lauluksi järjestämänä. Lavalla heidän seuranaan loistavat sellisti Mila Laine ja saksofonisti Jukka Perko. Jukka Nylundin dramatisoima esitys juhlii Eino Leinon merkkivuotta ja on samalla levynjulkaisukonsertti.
Ohjelma
Eino Leino (1876–1926): Hymyilevä Apollo (1898)
Sävellykset ja sovitukset: Iiro Rantala (1970–)

Hymyilevä Apollo I
⁠Apollon laulu (Näin lauloin ma kuolleelle äidillein)
⁠Lemmen laulu (Kun aavehet mieltäsi ahdistaa)
Laulu sovinnosta (Ei paha ole kenkään ihminen)
⁠Työn laulu (Sun mieles jos kääntyvi murheisaks)
Hymyilevä Apollo II
Laulu levosta (Niin pienet, pienet on piirit maan)
Elämän laulu (Kuka tietävi, mistä me tulemme)
Luonnon ylistys (Oi, katsokaa, miten lainehet)
Hymyilevä Apollo III
Laulu rakkaudesta (Oi, ootteko silloin te lempineet)
⁠Kiitoslaulu (Oi, kiitos sa Luojani armollinen)
Laulajan laulu (Soi, helise kulkijan kannel vain)

Esiintyjät
Aarne Pelkonen, laulu | Iiro Rantala, piano | Mila Laine, sello | Jukka Perko, saksofoni
Liput: 35 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Waltteri Torikka: Rakkaudesta
2026-08-06 19:00 | Rauma-sali, Satamakatu 26, Rauma, Suomi
Kesäillan matka laulaja Waltteri Torikan kyydissä vie kaihosta hurmioon ja sydänsuruista onneen. Suomalaisten sävelten lisäksi vieraillaan Italiassa ja Espanjassa, ja rakkauden voimaa, herkkyyttä, haurautta ja vastustamattomuutta kuvataan myös elokuvasävelmien ja näyttämömusiikin kautta. Puhu hiljaa rakkaudesta (Nino Rota), Minä laulan sun iltasi tähtihin (Frans Linnavuori), Myrskyluodon Maija (Lasse Mårtensson) – tämä konsertti kutsuu unelmien äärelle.

Esiintyjät
Waltteri Torikka, laulu | Marko Hilpo, piano | Barbara Hilpo, alttoviulu
Liput 48 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Bach & Mejias
2026-08-07 14:00 | Kulttuuritalo Poselli, Nortamonkatu 12, Rauma
25-vuotias Anton Mejias aloitti matkansa Bachin Das wolhtemperierte Klavier I -kokoelman kanssa jo 10-vuotiaana. Palkittu ja kansainvälistä uraansa aloittava suomalais-kuubalainen pianisti yhdistää Bachin preludien ja fuugien rikkaan tunteikkuuden niiden vallankumoukselliseen kekseliäisyyteen.

Ohjelma
Johann Sebastian Bach (1685–1750): Das wohltemperierte Klavier I BWV 846–849
Esiintyjä
Anton Mejias, piano
Liput 25 € / 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Sydänyö ja uusi aamu
2026-08-07 19:00 | Pyhän Ristin kirkko, Luostarinkatu 1, Rauma, 26100, Suomi
Ranskaisen barokin mestarin Couperinin yksi kerrallaan sammuvien kynttilöiden musiikiksi syntynyt Seconde leçon de ténèbres (1715) käyttää tekstinä Vanhan Testamentin väkeviä valitusvirsiä. Timo Mustakallio -laulukilpailun vuonna 2025 voittanut ranskalaissuomalainen mezzosopraano Elsa Angervo tulkitsee onnettomuuksien, synnin, katumuksen ja toivon ikiaikaista punosta. Taideyliopiston Sibelius-Akatemiassa perustettu, Trondheimin kansainvälisen kamarimusiikkikilpailun syyskuussa 2025 voittanut Erinys Quartet läpivalaisee Claude Debussyn impressionistisenä värisevän jousikvarteton.
Ohjelma
François Couperin (1668–1733): Seconde leçon de ténèbres (1715)
Claude Debussy (1862–1918): Jousikvartetto g-molli op. 10 (1893)
Gabriel Fauré (1845–1924): Après un rêve
Esiintyjät
Elsa Angervo, mezzosopraano | Laura Ollberg-Ekman, urut | Tatu Ahola, gamba
Erinys Quartet: Elizabeth Stewart, viulu; Joosep Reimaa, viulu; Marija Räisänen, alttoviulu; Stergios Theodoridis, sello
Liput: 25 € / 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Ruuhkavuosien virtaa vasten
2026-08-08 10:30 | Rauma-sali, Satamakatu 26, Rauma, Suomi
Ruuhkavuodet menossa tai sitten ei, tähän konserttiin ovat tervetulleita ihan kaikki – erityisesti he, jotka vielä harjoittelevat paikoillaan hiljaa istumista, mutta ovat valmiita lumoutumaan taiteesta yhdessä läheistensä kanssa! Rauma Festivo tarjoaa vapaan pääsyn konserttiin kaikille vuonna 2026 syntyneille vauvoille vanhempineen sekä elokuussa 2026 ekaluokan aloittaneille raumalaislapsille konserttiseuralaisineen. Ilmoittautumiset paikan varaamiseksi pyydetään osoitteeseen info@raumafestivo.fi. Lapsille tarjotaan konsertin yhteydessä myös muuta ohjattua ohjelmaa, ja konserttia voi käydä kuuntelemassa pienemmissä erissä.
Tanssitaiteilija Atte Kilpisen ohjaama esitys pohjautuu yhteen kaikkien aikojen suosituimmista laulusarjoista, Franz Schubertin säveltämään Kauniiseen myllärintyttäreen. Laulaja Aarne Pelkosen ja pianisti Anton Mejiaksen lisäksi myllärin kisällinä hommia paiskivan, itseään etsivän vaeltavan nuorukaisen tarinan kertovat tanssin ja draaman keinon Atte Kilpinen ja näyttelijä Linnea Leino.
Esiintyjät
Atte Kilpinen, tanssi | Linnea Leino, näyttelijä | Aarne Pelkonen, laulu | Anton Mejias, piano
Liput: 10 € / 5 €
Perhelippu 1: 2 aikuista + 2–4 lasta 25 €
Perhelippu 2: 1 aikuinen + 2–4 lasta 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Tyttö ja kuolema
2026-08-08 14:00 | Kulttuuritalo Poselli, Nortamonkatu 12, Rauma
Erinys-jousikvartetti johdattaa valon ja varjon rajalle. Lotta Wennäkosken säveltämä Pige kietoutuu raivokkaana kaksoisolentona Schubertin rakastetun Tyttö ja kuolema -kvarteton musiikilliseen, historialliseen ja sosiaaliseen sisältöön. Elsa Angervo tuo konserttiin Schubertin Der Tod und das Mädchen -liedin, jonka alussa soiva tytön laulu ei päätynyt Schubertin kvartettoon – sen sijaan Wennäkoski antaa äänen myös sille.
Modest Musorgski (1839–1881): Serenadi (Kuoleman lauluja ja tansseja)
Johannes Brahms (1833–1897): Volkslied (Es ging ein Maidlein zarte)
Franz Schubert (1797–1828): Der Tod und das Mädchen
Lotta Wennäkosk (1970–): Pige jousikvartetille
***
Franz Schubert: Jousikvartetto d-molli D. 810 Der Tod un das Mädchen

Esiintyjät
Elsa Angervo, mezzosopraano | Marko Hilpo, piano | Erinys Quartet: Elizabeth Stewart, viulu; Joosep Reimaa, viulu; Marija Räisänen, alttoviulu; Stergios Theodoridis, sello
Liput: 25 € / 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Virtaa vasten
2026-08-08 18:00 | Rauma-sali, Satamakatu 26, Rauma, Suomi
Tanssitaiteilija Atte Kilpisen ohjaama esitys tuo Franz Schubertin Kaunis myllärintytär -laulusarjan (1823) ja Wilhelm Müllerin satiirisen paimenidyllin runot omaan aikaamme. Myllyssä kisällinä hommia paiskivan vaeltavan nuorukaisen ihastus myllärintyttäreen, puron kuiskutus ja vetovoima, kilpakosijat, mustasukkaisuus, luontohurmio ja wertheriläinen loppuratkaisu alkavat kiertyä Kilpisen tanssien tulkitseman vaeltajapojan kautta sitoutumispelon, seksuaalisen suuntautumisen ja mielen hyvinvoinnin pohdintaan. Näyttelijä Linnea Leino antaa laulusarjassa mykäksi jäävälle myllärintyttärelle äänen. Baritoni Aarne Pelkonen ja pianisti Anton Mejias tutkivat esityksessä, miten uusi tulkinta vaikuttaa 200 vuotta salongeissa ja saleissa soineeseen suosikkiteokseen.
Esiintyjät
Atte Kilpinen, tanssi | Linnea Leino, näyttelijä | Aarne Pelkonen, baritoni | Anton Mejias, piano
Liput: 35 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi
